**Datum: 10.06.2025. SAOPŠTENJE ZA MEDIJE**

**Svečano otvaranje 15. Plazma Sportskih igara mladih i veliki koncert**

**Harisa Džinovića u Banjoj Luci**

Banja Luka će sutra, 11. juna, biti domaćin svečanog otvaranja 15. Plazma Sportskih igara mladih u BiH. Manifestacija počinje u 10:00 sati u Nacionalnom teniskom centru Republike Srpske, a centralni događaj biće paljenje Plamena prijateljstva – simbola Igara, koji je do sada prošao kroz više od 50 gradova širom zemlje. Banja Luka se tako pridružila Ljubljani, Požarevcu i Križevcima, koji su ranije bili domaćini ovog velikog događaja.

Očekuje se prisustvo više od 2.500 dječaka i djevojčica iz Banje Luke, koji će zajedno sa svojim vršnjacima, nastavnicima, roditeljima i prijateljima proslaviti početak ovog velikog sportskog događaja. Događaju će prisustvovati i brojne zvanice iz političkog, javnog i sportskog života.

Nakon svečane ceremonije, mališani će imati priliku da se takmiče u igrama „Između dvije vatre“ i u utrci na 60 metara.

U večernjim satima, kao poklon svim građankama i građanima Banje Luke, biće održan veliki koncert Harisa Džinovića. Koncert počinje u 21:00 čas na platou ispred Nacionalnog teniskog centra Republike Srpske.

Plazma Sportske igre mladih promovišu prijateljstvo, toleranciju, fer plej i zdrav način života među najmlađima, a Banja Luka će ove godine biti domaćin koji s ponosom nosi te vrijednosti.

Kompanija m:tel ponosni je sponzor najvećih kulturnih i sportskih manifestacija te pruža prijateljsku podršku Sportskim igrama mladih koje su jedna od najljepših sportskih priča u Bosni i Hercegovini i regionu.

Ključne riječi: m:tel, Sportske igre mladih 2025, koncert Harisa Džinovića

Izvor fotografija: m:tel